OnePlus 11 5G lanceret i Kina

OnePlus har igen i år valgt at lancere sin seneste flagskibstelefon i Kina, inden den kommer til Europa i februar måned. Således er OnePlus 11 5G nu lanceret på hjemmemarkedet, ligesom hovedtelefonerne OnePlus Buds Pro 2, der i øvrigt er lavet med dansk hjælp.

Telefonen kommer officielt til Europa den 7. februar, hvor den præsenteres ved et event i Indien.

Den nye flagskibssmartphone kommer med Snapdragon 8 Gen 2 Mobile Platform. Den tilbyder hurtigere CPU (35 procent forbedring) og GPU-hastigheder (25 forbedring forbedring) og forbedret strømeffektivitet.

OnePlus 11 5G er desuden udstyret med op til 16 gigabyte hukommelse og et avanceret RAM-styringssystem for bedre ydeevne i multitasking- og spilscenarier. Den leveres også med en 6,7-tommers 120 Hz 2K A+ Fluid AMOLED-skærm med LTPO 3.0. Derudover kommer telefonen med et 100 W SuperVooc-system til hurtig opladning. Sammen med et 5.000 mAh duel-cell batteri skal det garantere en længere brugstid.

OnePlus 11 fås i grøn og sort.

Mere interessant er kameraet. Telefonen er bestykket med et tredobbelt kamera på bagsiden, nemlig en IMX890 50MP hovedsensor, en IMX581 48MP ultra-vidvinkelobjektiv og en IMX709 32MP portrætlinse til portrætter i DSLR-kvalitet. OnePlus 11 5G kommer også med den populære Hasselblad-teknologi og en ny 13-kanals multispektral sensor til lys-og farveidentifikation. Den skal sikre, at kameraet dækker alle scenarier inden for fotografi.

OnePlus Buds Pro 2 i samarbejde med danske Dynaudio

I forlængelse lancerer OnePlus samtidig de nye trådløse høretelefoner OnePlus Buds Pro 2 i samarbejde med den danske højttalerproducent Dynaudio. Hovedtelefonerne sætter, ifølge OnePlus, “nye standarder for stabilitet og kompatibilitet med rumlig lyd til Android-brugere”. Ved brug af en særlig algoritme fra Dynaudio leverer OnePlus Buds Pro 2 “en skræddersyet lydoplevelse, et bredt lydfelt og flerdimensional lyd”.

OnePlus Buds Pro 2 har desuden en indbygget IMU-sensor med seks akser, der med høj præcision måler hovedets bevægelser i realtid og skal sikre, at brugeren altid er i centrum af musikken.

OnePlus Buds Pro 2 udstyret med Smart Adaptive Noise Cancellation (ANC), der eliminerer omgivende støj op til 48 dB. Personalized Noise Cancellation skal desuden give den bedst tilpassede reduktion i støjeffekt baseret på en analyse af øregang og lækage.

OnePlus Buds Pro 2 giver op til 39 timers musikafspilning med flere ekstra opladninger i etuiet. OnePlus Buds Pro 2 understøtter også dobbeltforbindelse og Bluetooth 5.3 LE-lyd.

OnePlus 11 5G lanceret i Kina