OnePlus 11 lanceret – her er de danske priser

OnePlus 11 er blevet lanceret officielt i Danmark – her er priserne.

OnePlus 11 er det seneste flagskib fra OnePlus. Denne gang bærer telefonen ikke “Pro”-navnet, men det er fortsat den mest high-end telefon fra OnePlus.

Telefonen har en 6,7″ 120 Hz LTPO-skærm, med QHD-opløsning. Drivkraften er denne gang Qualcomm Snapdragon 8 Gen 2, sammenkoblet med enten 8GB eller 16GB lynhurtig LPDDR5X RAM.

Batteriet er på 5.000 mAh og understøtter 100W hurtigladning. Trådløs opladning er ikke understøttet.

Hasselblad-samarbejdet fortsætter

Samarbejdet med Hasselblad fortsætter, og på bagsiden af telefonen har vi tre kameraer. Det primære kamera er på 50 MP med OIS. Derudover har vi en 32 MP telephoto-linse med 2x optisk zoom, samt et 48MP ultrawide-kamera. Selfie-kameraet er på 16 MP.

Pris og lancering

Telefonen kommer i to farver: Eternal Green og Titan Black, som lanceres i to forskellige konfigurationer i Danmark:

Versionen med 8GB RAM og 128GB lagerplads har en vejledende pris på 6.499 kroner.

Versionen med 16GB RAM og 256GB lager koster 6.999 kroner.

Telefonen kan allerede forudbestilles nu og lander på markedet den 16. februar. I en begrænset periode får man desuden OnePlus Buds Pro 2, med oven i købet.

Du kan også læse vores anmeldelse af telefonen her: Anmeldelse: OnePlus 11 5G – tilbage til udgangspunktet

OnePlus 11 i Titan Black og Eternal Green

Læs også: iPhone Ultra bliver måske realitet

OnePlus 11 lanceret – her er de danske priser